**OŠ Ivan Lacković Croata Kalinovac nastavlja svoju „zelenu priču“!**

**Međunarodni koordinator Eko-škola na prijedlog Hrvatskog povjerenstva Zaklade za odgoj i obrazovanje za okoliš-Udruge Lijepa naša dodijelio je OŠ Ivan Lacković Croata Kalinovac dijamantni status eko škole.**

**Tim se prestižnim priznanjem potvrđuje vrijednost svih aktivnosti, projekata i programa tijekom 15-godišnjeg aktivnog djelovanja škole u području ekologije. Hvala učenicima, svim djelatnicima, roditeljima, partnerima, vanjskim suradnicima i našim kumovima Općini Kalinovac i Upravi hrvatskih šuma-Koprivnica na podršci i vjeri u program kojeg smo provodili  s ciljem očuvanja okoliša, razvoja ekološke osjetljivosti i promicanja održivog razvoja.**

**Državna svečanost Eko-škola održat će se 12. svibnja u Zagrebu kada ćemo primiti Certifikat o dijamantnom statusu i novu Zelenu zastavu. 2. lipnja 2017. godine u slavu prirode svečanošću podizanja zelene zastave obilježit ćemo Dan OŠ Ivan Lacković Croata Kalinovac.**

**Vrlo smo ponosni na ovaj uspjeh!**